Sale. House property
Material: papyrus
Place: Syene
Categories: Vertrag
Verkauf
Haus
<gap/>[καὶ Ἰωάν]νης ὁ καὶ Καττᾶς λεγόμ[ενος αὐλιζόμενος ἐν τῷ μοναστηρίῳ] 
[Παμπά]νης, τὰ νῦν δὲ ἐν τῇ [Συήνῃ εὑρεθεὶς ὁ καὶ ἀναδεχόμενος] 
[τὴν γνώμην] καὶ τὴν πίστιν τ[ῆς ἀφήλικος Τσίας ἀδελφῆς τῆς προγεγραμ]
[μένη]ς Τσώνης ἐκ τῶν αὐτ[ῶν γονέων οἱ καὶ ἑξῆς ὑπογραφέα παρέ]
χοντες τὸν ὑπὲρ αὐτῶν ὑπογρ[ά]φ[οντα καὶ μάρτυρας τοὺς ἑξῆς μαρ]
τυρ[οῦντα]ς ταύτῃ τῇ βεβαίᾳ πράσει  Αὐρηλίῳ Πατερ
μουθίῳ υἱῷ Μηνᾶ κ τῇ τούτου εὐνουστάτῃ συμβίῳ Αὐρηλίᾳ Κακὼ 
θυγατρὶ Ἰακώβου ἐκ μητρὸς Ταπίας ὁρμωμένοις ἀπὸ τῆ[ς] 
αὐτῆς Συήνης χαίρ. ὁμολογοῦμεν ἡμεῖς οἱ προγεγραμμέ[νοι] 
Τσώνη καὶ Ἰωάννης ὑπὲρ ὀνόματος Τσίας τῆς κ Τσέρης 
λεγομένης διὰ τὸ νέον τῆς ἡλικίας διὰ ταύτης ἡμῶν 
τῆς ἐγγράφου ὠνιακῆς ἀσφαλείας ἑκούντες καὶ πεπεισμένοι 
ἄνευ παντὸς δόλου καὶ φόβου καὶ βίας καὶ ἀπάτης κ ἀνάγκης 
καὶ συναρπαγῆς καὶ οἱασδήποτε κακονοίας καὶ κακ[ο]ηθείας 
καὶ παντὸς ἐλαττώματος καὶ φαύλου διανοήματος καὶ 
πάσης νομίμου περιγραφῆς ἅμα δὲ ὁμνύμεν[ο]ι κατὰ τῆς ἁγίας 
καὶ ὁμοουσίου Τριάδος καὶ νίκης καὶ διαμονῆς τῶν γαληνοτά 
καὶ τροπαιούχων ἡμῶν δεσπο Φλαυΐων Τιβερίου καὶ Αἰλίας 
Ἀναστασίας τῶν αἰωνίων Αὐγούστων καὶ Αὐτοκρατόρων 
πεπρακέναι ὑμῖν σήμερον καὶ καταγεγραφηκέναι νόμῳ 
πράσεως καὶ αἰωνίᾳ κατοχῇ καὶ παντὶ πληρεστάτῳ 
δεσποτείας δικαίῳ τὸ ὑπάρχον ἡμῖν μέρος οἰκίας ἀπὸ τῆς
οἰκίας λεγομένης Πατεχνουμίου τοῦ προπάππου ἡμῶν 
ἐν ᾧ τῷ αὐτῷ μέρει οἰκίας ἐν μὲν πρώτῃ στέγῃ κελλίον 
ἓν  ἐν τῷ πυλο͂νι neῦον ἐπὶ βορρᾶ καὶ τὸ ἐπάνω αὐτοῦ 
συμπόσιον νεῦον ἐπὶ βορρᾶ εἰς τὴν παραδρομίδα τοῦ 
πεσσοῦ, ἐν δευτέρᾳ στέγῃ καὶ τὸ μικρὸν δῶμα ἐπάνω 
τοῦ αἰθρίου νεῦον ἐπʼ ἀπηλιώτην εἰς τὴν μικρὰν αἴθραν 
καὶ τὸ τρίτον μέρος ἡμῶν ἀπὸ τ[ο]ῦ ἄλλου μικροῦ δώματος 
ἐπάνωθεν τοῦ ἀκκουβίτου Ἰακώβου Πασαράϊτος, σοῦ δὴ πατρὸς 
Κακὼ καὶ σοῦ δὴ Παθερμουθίου πενθεροῦ, καὶ τὸ τρίτον μέρος 
ἀπὸ πάντων τῶν συγκυρούντων χρηστηρίων τοῦ τε προθύρου 
καὶ πυλο͂νος καὶ πεσσοῦ κ ἡμικλιβάνου πρὸς τὴν μέχρι νῦν 
κρατήσασαν νομήν τε καὶ δεσποτείαν, γείτονες δὲ τῆς 
ἁπάσης οἰκίας ἀφʼ ἧς πεπράκαμεν ὑμῖν τὸ αὐτὸ ἡμῶν 
μέρος εἰσὶν οὕτως· νότου ἡ οἰκία Δίου Κελώλ, βορρᾶ ἡ δημοσία 
λαύρα εἰς ἣν ἠνέῳκται ἡ αὐθεντικὴ κύρα, λιβὸς ἡ οἰκία Δίου 
Τακαρῆς, ἀπηλιώτου ἡ οἰκία Πατεροοῦτος οἷοι δʼ ἂν ὦσι γείτονες 
πάντῃ πάντοθεν ἐκ τετραγώνου καὶ τετραπλεύρου, καθὼς 
ὑπηγορεύσαμεν ἡμεῖς οἱ ἀποδόμενοι ἐν στόματι τιμῆς 
τῆς πρὸς ἀλλήλους συμπεφωνημένης καὶ συναρεσάσης 
ἐπὶ συμφώνοις ἀπαραβάτοις χρυσοῦ νομισματίων 
δέκα ζυγῷ Συήνης, γί χρ νο ι ζυ Συήν,  ἥνπερ τὴν 
ἐγκειμένην τελείαν τιμὴν αὐτόθι ἀπεσχηκότες παρʼ ὑμῶν 
τῶν ὠνουμένων διὰ χειρὸς εἰς χεῖρα ἡμῶν ἀριθμῷ κ 
σταθμῷ πλήρει καὶ βεβαιώσωμεν ὑμῖν τὴν πρᾶσιν 
πάσῃ βεβαιώσει διὰ παντὸς καὶ ἀπὸ παντὸς τοῦ ἐπελευ
σομένου ὑμῖν κινδύνῳ ἡμῶν καὶ πόρῳ τῆς μετρικῆς 
ἡμῶν ὑποστάσεως τῆς καὶ ἐνεχομένης εἰς ἀποσόβησιν 
καὶ καθαροποίησιν ταύτης ἡμῶν τῆς παρούσης 
βεβαίας πράσεως καὶ ἐφʼ ᾧ ὑμᾶς ἀπεντεῦθεν τοῦ αὐτοῦ 
τρίτου μέρους κυριεύειν καὶ δεσπόζειν καὶ πωλεῖν καὶ μετα
πωλεῖν καὶ οἰκεῖν καὶ κατοικεῖν καὶ οἰκοδομεῖν καὶ ἐποικο
δομεῖν, κτᾶσθαι, χρᾶσθαι παντὶ ἀρέσκοντι ὑμῖν τρόπῳ 
ἀνεπικωλύτως καὶ ἀνεμποδίστως τινὸς τῶν ἐκ ὀνό
ματος ἡμῶν ἢ κατὰ γένος ἀγχιστεύοντος μὴ δυνησομένου 
καιρῷ πώποτε ἢ χρόνῳ ἐπιφυῆναι ὑμῖν ἢ δίαιταν 
καθʼ ὑμῶν κινῆσαι διὰ τὸ ἡμᾶς δεδέχθαι καὶ πεπλη
ρῶσθαι τῆς ἐγκειμένης τιμῆς. εἰ δὲ ὅπερ ἀπει ἀσθενή
σωμεν περὶ τὴν ἀποσόβησιν καὶ καθαροποίησιν ταύτης 
ἡμῶν τῆς βεβαίας πράσεως ἐφʼ ᾧ ἡμᾶς ἐπιγνῶναι 
τὴν ἐγκειμένην τιμὴν ἐν διπλῷ μετὰ καὶ τοῦ 
ἐπάναγκες ἐρρῶσθαι τὴν παροῦσαν βεβαίαν πρᾶσιν 
ἥνπερ ἐθεμην ὑμῖν κυρίαν οὖσαν καὶ βεβαίαν καὶ ἀρραγῆ 
καὶ ἀσάλευτον καὶ ἔννομον ἁπανταχοῦ προφερομένην 
μεθʼ ὑπογραφῆς τοῦ ὑπὲρ ἡμῶν ὑπογράφοντος κ τῶν 
ἑξῆς μαρτυρούντων καὶ εἰς τὰ προγεγραμμένα πάντα 
ἐπερωτηθέντες οὕτως ἔχειν ὡμολογήσαμεν καὶ ἀπε
λύσαμεν.    Αὐρηλία Τσώνη θυγάτηρ 
Ῥαχὴλ ἐκ πατρὸς 
Ἄπα Δίου ὁρμωμένη ἀπὸ Συήνης μετὰ καὶ τοῦ κυρίου αὐτῆς 
ἀνδρὸς Αὐρηλίου Ἰσακίου υἱοῦ Κωσταντίου τοῦ καὶ συνενοῦντος 
καὶ συνευδοκοῦντος αὐτῇ καὶ Ἰωάννης ὁ καὶ Καττᾶς λεγόμενος 
αὐλιζόμενος ἐν τῷ μοναστηρίῳ Παμπάνης, τὰ νῦν δὲ ἐν τῇ Συήνῃ 
εὑρεθεὶς ὁ καὶ ἀναδεχόμενος τὴν γνώμην καὶ τὴν πίστιν τῆς ἀφήλικος 
Τσέρης ἀδελφῆς τῆς προκ[ειμ]έ[ν]ης Τσώνης ἐκ τῶν αὐτῶν γονέων 
πεπρακέναι ὑμῖν σήμερον τὸ [ὑ]πάρχον ἡμῖν μέρος οἰκίας ἀπὸ οἰκίας 
γενομένης Πατεχνουμίου τ[οῦ] πρ[οπάππ]ου ἡμῶν καὶ πεσχήκαμεν τὴν τελείαν 
τιμὴν ἐν χρυσοῦ νομισματίοις δέκα  καὶ στοιχεῖ ἡμῖν πάντα τὰ ἐγγεγρ
αμμένα ὡς πρόκ. Ἰωάννης Ἀβρααμίου ἐλάχ πρεσβύτερ τῆς τοῦ Θεοῦ 
ἁγίας ἐκκλησί Συήνης [ἀ]ξ[ιω]θεὶς ἔγραψα ὑπὲρ αὐτῶν ἐν 
δημοσίῳ τόπῳ γράμματα [μ]ὴ εἰδότων.  
  Φλ Διὼψ Ἀλ[ε]ξάνδρ[ου στρ] ἀριθμοῦ Σήνης μαρτυρῶ.  
  Φλ Ἁτρῆς Πέτρου στρ λεγ Σ[υ]ή[ν]η[ς] καὶ ἀπὸ  μαρτυρῶ.  
  Φλ Ἰωσὴφ Ἑρμεία στρα [ἀριθμοῦ] Συήνης μαρτυρῶ. 
  Φλ Ἁτρῆ Μάρ[κ]ο ἀγουταλιο ἀριθμοῦ Συήνης μαρτυρῶ.  
  Φλ Μακάριος υἱὸς Ακ... στρ [ἀριθμ] Συήνης μαρτυρῶ τῇ πράσει ἀκούσας παρὰ τῶν θεμένων. 
  Φλ Μουσαῖος Ἰωάννο[υ ].... [ἀρι]θ[μ] Συήνης μαρτυρῶ. 
  διʼ ἐμοῦ Θεοφίλου ἐλα [δια]κό ἐγένετο.